Харт Крейн
Северен Лабрадор

Превод от английски: Николай Попов, —

chitanka.info

Северен Лабрадор[0]

Една страна от надвиснал лед,

милвана от гипсовосиви арки небе,

се хвърля тихо

във вечността.

„Не е ли идвал никой да те покори,

да остави най-бледата руменина

върху светещите ти гърди?

Нямаш ли спомени о, Тъмно Светла?“

Стаени в студа се сменят само мигове,

тръгнали за там, където няма пролет —

няма раждане, ни смърт, ни време, ни слънце,

нито отговор.

[0] Полуостров в Северна Америка. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.